Petro Murianka (łym. "Петро Мурянка", ôficjalniy pol. "Piotr Trochanowski", rodz. 10 siyrpnia 1947 we Parchowie) – łymkowski poeta, pisorz, przekłodocz. Biografijo. Narodźōł sie we 1947 roku we Parchowie wele Polkowic we familiji, co bōła wyciepano ze Biłcarewy na Łymkowynie w ramach Akcyje «Wisła». Uczōł sie we bauszkole we Wrocławiu, skōńczōł prawosławne duchowne syminarium. Niyskorzij przekludźōł sie do swojigo hajmatu, robiōł za djaka we cerkwi we Sanoku, a potym za rechtora we Krynicy. Debiutowoł wiyrszami durkowanymi we «Naszym Słowie». Piyrszy tōm, "Murianczysko" ("Мурянчыско"), wydoł we 1983. roku.   Bōł jednym ze inicjatorōw Łymkowskij Watry na Ôbczyźnie a spōłzołożycielym Stowarziszynio Łymkōw. We 2002 dostoł Nadgroda Aleksandra Duchnowicza. Silesiana. We 2022 Wydownictwo Warszawskigo Uniwersytetu wydało kśōnżka «Łymkowsko duszyczka» ze poezyjōm ôd Petra Murianki, przełożōnōm na ślōnsko godka ôd Bartłōmieja Wanota. Fragmynta Muriankowyj poezyje przekłodoł tyż Marcin Musiał. 1984, 1998 — Zasużōny Dziołocz Kultury (nadgroda Ministerstwa Kultury RP) 1985, 1987 — Łymko Roku 1990 — polsko literacko nadgroda im. Stanisława Piętaka 1997 — prawosławno nadgroda im. Ksiyńcia Ostrogskigo 2002 — literacko nadgroda im. Aleksandra Duchnowycza 2003 — nadgroda św. brata Alberta za sukcesy we kulturze a ekumynicznyj sferze